Clairvoyance er evnen til at føle, fornemme, mærke (Klarfølelse), Se (Klarsyn), Smage (Klar smag/lugt) og høre budskaber (Klarhørelse), der ligger uden for vores normale sanser. Det er også en evne, der rækker på tværs af tid og sted.

Sådan foregår en clairvoyance:

Når du kommer til Clairvoyance hos os, starter vi altid med at oprette kontakten til den åndelige verden, og stille ind på dine/mine guider samt vejledere. Guiderne vil herefter begynde at fortælle om dig, det være sig om fortid, nutid og fremtiden, der gør at du kan være helt sikker på at det er dig de taler om.

Som udgangspunkt starter snakken altid med dit liv, som det ser ud lige nu og her.

De informationer du får, vil hjælpe dig med at skabe overblik over din tilværelse, så du kan komme videre, om det er i job, forhold til familie, kærlighed til dig selv og andre, helbred og psyke. Du vil også kunne få hjælp til at løse en eller flere konkrete situationer, der nager dig.

Du vil få informationer om hvad der vil være godt for dig at ”arbejde” med, nu og i fremtiden.



Jeg ser også på, hvilke muligheder, du har lige foran dig, og hvilken udvikling, det kan åbne op for fremadrettet.

Du vil altid have mulighed for at spørge mere ind til konkrete detaljer undervejs i clairvoyancen.

Du skal vide at jeg som clairvoyant har tavshedspligt. Jeg er underlagt et etisk regelsæt, som vil sikre dig en god og tryg oplevelse. Dette gør også, at jeg ikke stiller ind på død, ulykker mm.